b'\n_START_ARTICLE_\nMatija Gubica\n_START_PARAGRAPH_\nMatija Gubica, hrvatski me\xc4\x91unarodni rukometni sudac.\n_START_SECTION_\nIgra\xc4\x8dka karijera\n_START_PARAGRAPH_\nIgrao je u 1. Hrvatskoj rukometnoj lizi igraju\xc4\x87i za Osijek, kao i kolega mu iz suda\xc4\x8dkog para Boris Milo\xc5\xa1evi\xc4\x87. Kakvo\xc4\x87om je bio dobar klupski igra\xc4\x8d. Aktivna igra\xc4\x8dka karijera trajala mu je desetak godina.\n_START_SECTION_\nSuda\xc4\x8dka karijera\n_START_PARAGRAPH_\nZa suda\xc4\x8dki poziv su se sasvim slu\xc4\x8dajno odlu\xc4\x8dili. Predsjednik tada\xc5\xa1njeg predsjednika Zbora rukometnih sudaca Osijek Ivo Pranji\xc4\x87 pozvao je njega i kolegu mu Borisa Milo\xc5\xa1evi\xc4\x87a i odlu\xc4\x8dili su se oku\xc5\xa1ati kao suci. O trenerskoj karijeri nisu razmi\xc5\xa1ljali jer su onda bili premladi za trenerski poziv. Suda\xc4\x8dki ispit polo\xc5\xbeio je 1999. godine._NEWLINE_Sudio na velikim \xc5\xa1portskim natjecanjima u paru sa sudcem Borisom Milo\xc5\xa1evi\xc4\x87em i najbolji su svjetski suda\xc4\x8dki par. Sudio na svjetskim prvenstvima u rukometu u Hrvatskoj 2009., \xc5\xa0panjolskoj 2013., Kataru 2015. godine. Sudio na Europskom prvenstvu u Hrvatskoj 2018., gdje su izborili \xc4\x8dast suditi zavr\xc5\xa1nicu. Jo\xc5\xa1 ve\xc4\x87e priznanje dobio je na svjetskom prvenstvu 20109. u Danskoj i Njema\xc4\x8dkoj, gdje je u paru sa svojim kolegom Borisom Milo\xc5\xa1evi\xc4\x87em dobio povjerenje suditi zahtjevnu poluzavr\xc5\xa1nicu izme\xc4\x91u doma\xc4\x87ina Danske i aktualnog svjetskog prvaka Francuske i zatim i zavr\xc5\xa1nu utakmicu prvenstva._NEWLINE_Sudio je i na finalu Svjetskog prvenstva za rukometa\xc5\xa1ice 2011. u Brazilu izme\xc4\x91u Norve\xc5\xa1ke i Francuske, na europskim prvenstvima od 2014. do danas te na Olimpijskim igrama u Londonu 2012. godine. Sudio je dvaput zavr\xc5\xa1nicu Lige prvakinja. Gubica i Milo\xc5\xa1evi\xc4\x87 jedini su svjetski suda\xc4\x8dki par koji je sudio na istom prvenstvu poluzavr\xc5\xa1nicu i zavr\xc5\xa1nicu, i to dvaput, na \xc5\xbeenskom SP-u i na mu\xc5\xa1kom SP-u.'